Denne olivengrå tabascoskilpadden har svømmehud mellom tærne og strømlinjeformet skall - den er tilpasset å svømme og er nærmest hjelpeløs på land. Hunnen har olivengrønn isse og svært kort hale. Hun legger 6-20 egg på gjørmete elvebredder om sommeren og høsten, og graver dem ned eller dekker dem med plantestrø. De voksne er planteetere, men ungdyr eter også bløtdyr, krepsdyr og trolig fisk. Tabascoskilpadden er en kritisk truet art grunnet jakt av otrer og mennesker og vil ifølge IUCN's rødlistestatus ha 50% sjanse for å dø ut innen 10-100 år om det ikke iverkesettes kritiske tiltak.